प्रतिबद्धता राजनीति का मूल-मंत्र है। लेकिन देखना तो यही होता है कि हम किस सोच से प्रतिबद्ध हैं? एक सोच अजय सिंह बिष्ट की है, जो अपने हमजोलियों के खिलाफ़ सबूतों को न देखना सिखाती है। एक सोच सत्यपाल सिंह की है, जो शोषितों के आंसुओं पर संदेह करना सिखाती है। और, एक सोच उस समाज की है, जो मानता है कि न्याय के लिए अगर किसी ने भी जहांगीरी-घंटा बजाया है तो सबसे पहले उसकी सुनवाई होनी चाहिए। जिस राजनीतिक व्यवस्था से सहानुभूति का तत्व गायब हो जाता है, उसे संचालित करने वाला सत्ता-समूह भी काल-पात्र के हवाले हो जाता है। जो सरकारें संसद की बात नहीं सुनतीं, उन्हें अंततः सड़कें अपनी आवाज़ सुनाती हैं।